Rygte: Google Pixel 8a lanceres i maj

Der har været en del rygter hvad angår Pixel 8a – eksempelvis har vi de fleste specifikationer på telefonen. Eksempelvis rygtes telefonen at få en 120Hz skærm, kontra 90Hz i Pixel 7a, samt en Tensor G3 chip – ligesom Pixel 8 og 8 Pro.

Læs mere specifikationerne her: Sådan bliver Googles Pixel 8a

Nu peger et nyt rygte desuden på, at Google lancerer telefonen i maj måned. Nærmere bestemt siges Pixel 8a at blive præsenteret under Google I/O konferencen den 14. maj.

Derudover er telefonen angiveligt også dukket op ved en fejl, i en reklame for Google Fi. Det tyder altså på, at vi er meget tæt på en lancering.

https://www.youtube.com/watch?v=thpjxUZol1o

Større batteri og hurtigere opladning

På X (tidligere Twitter) er der endda blevet delt nye formodede specifikationer for telefonen. Batteriet ser ud til at vokse en smule, samtidig med at kablet opladningen kommer til at gå lidt hurtigere med 27W effekt, kontra 18W. Som noget nyt kommer der også en variant med 256GB lagerplads.

Google Pixel 8a

– 6.1" FHD+ OLED, 120Hz
– Tensor G3
– 128/256GB storage
– 64MP (OIS) + 13MP (UW)
– 13MP selfie
– Android 14
– 4,500mAh (~)
– 27W charging

Launch: May ($500-550)

What are your price expectations?
— Yogesh Brar (@heyitsyogesh) April 5, 2024

Dyrere end Pixel 7a?

Vi kender endnu ikke de officielle priser på Pixel 8a, men rygterne tyder på, at telefonen (desværre) bliver lidt dyrere end forgængeren. Prisen i Tyskland siges nemlig at være på 570 euro for 128GB-modellen, samt 630 euro for 256GB-modellen. Direkte omregnet giver det henholdsvis omtrent 4250 kroner og 4700 kroner.

Læs også: iPhone 16 Pro: Her er rygterne indtil nu

Rygte: Google Pixel 8a lanceres i maj